
BIRŠTONO SAVIVALDYBĖS TARYBA
TARYBOS NARYS 
KRISTUPAS BUBNYS

2025 METŲ VEIKLOS ATASKAITA

Komitetai, komisijos ir tarybos
· Jaunimo ir socialinių reikalų komitetas (narys) – analizavau ir gilinausi į įvairius Birštono savivaldybės tarybai teikiamus sprendimų projektus, posėdžių metu diskutavau su komiteto nariais, savivaldybės administracijos darbuotojais ir Birštone veikiančių įstaigų atstovais ieškant geriausių sprendimų Birštonui ir jo bendruomenei.
· Kontrolės komitetas (pirmininko pavaduotojas) – dalyvavau posėdžiuose svarstant einamuosius klausimus.
· Jaunimo reikalų taryba (pirmininkas). Jaunimo reikalų agentūrai (JRA) vertinant 2025 m. jaunimo politikos įgyvendinimą, savo grupėje Birštonas išskirtas kaip stipriausiai veikiantis jaunimo atstovavimo, įgalinimo ir dalyvavimo srityje.To pasiekti pavyko kartu su visais JRT nariais ir jaunimo reikalų koordinatore diskutuojant ir inicijuojant įvairius renginius, mokymus, susitikimus, aktyviai bendraujant su jaunimu siekiant didesnio jų aktyvumo ir įsitraukimo į socialinį ir pilietinį gyvenimą.
· Smurto artimoje aplinkoje komisija (pirmininko pavaduotojas) – dalyvavau posėdžiuose svarstant einamuosius klausimus, analizuojant esamą smurto artimoje aplinkoje situaciją Birštone, bei diskutuojant kaip ją galima būtų gerinti.
· Smulkiojo ir vidutinio verslo rėmimo komisija (narys) – dalyvavau komisijos posėdžiuose svarstant rėmimo skyrimo Birštone veikiančiam verslui klausimus.
· Socialinių reikalų komisija (narys) – dalyvavau posėdžiuose svarstant socialinės paramos skyrimo klausimus Birštono gyventojams.
· Bendruomenės sveikatos taryba - dalyvavau posėdžiuose svarstant einamuosius klausimus.
2025 metais dalyvavau visuose Birštono savivaldybės tarybos ir komitetų posėdžiuose bei absoliučioje daugumoje tarybų ir komisijų posėdžių.
Visuomeninė ir kita veikla
Būdamas Birštono savivaldybės tarybo nariu jaučiu didelę atsakomybę ne tik dalyvauti tarybos veikloje bet ir įvairiomis visuomeninėmis ir kitomis veiklomis prisidėti prie kurorto vardo garsinimo bei bendruomenės gerovės. 
Esu Birštono krepšinio komandos, kuri dalyvavo ir toliau dayvauja Lietuvos regionų krepšinio lygos čempionate, vadovas. Šios veiklos dėka ne tik Birštono vardas skamba įvairiuose miestuose, bet ir pritraukia bei vienyja gausų būrį bendruomenės narių, taip pat motyvuoja jaunus krepšininkus labiau stengtis ir siekti ateityje atstovauti savo miestą sporte. Komandos veikla finansuojama savivaldybės ir didžiąja dalimi privačiomis lėšomis, todėl nemažai teko bendrauti su vietos verslais, gilintis į jų problemas, kartu ieškoti jų sprendimo būdų. Kadangi į rungtynes Birštone atvažiuoja kitų Lietuvos miestų komandos, visada stengiausi pristatyti ir populiarinti turimą sporto infrastruktūrą ir patį kurortą.
2025 metais sėkmingai inicijavau ir kartu partneriais suorganizavau Birštono pusmaratonį, kuris pritraukė apie 700 dalyvių iš visos Lietuvos. Birštono vaikams renginyje buvo sudarytos sąlygos dalyvauti nemokamai, siekiant paskatinti sveiką ir aktyvią vaikų bendruomenės gyvenseną.
Bendradarbiauajnt su Birštono sporto centru jau ketvirtus metus vykdau Birštono savivaldybės finansuojamą projektą, kurio metu buvo organizuojamos reguliarios nemokamos mankštos senjorams, jos vyksta ir šiais metais, taip pat planuojama jas tęsti ir ateityje.
Aktyviai dalyvavau Birštone vykusiuose sporto, kultūros renginiuose, šventėse, minėjimuose, susitikimuose, todėl nuolatos bendravau su birštoniečiais, su kuriais diskutavome įvairiais su gyvenimu Birštone susijusiais klausimais, padėjau spręsti su savivalda susijusias problemas.
2026 metų planas
Šiais metais sieksiu ir toliau sąžiningai dalyvauti tarybų, komitetų ir komisijų veiklose bei posėdžiuose, stengsiuosi, kad visi priimami sprendimai būtų naudingi ir reikalingi Birštonui ir jo žmonėms. Taip pat tęsiu pradėtus darbus tiek su krepšinio komanda, tiek su senjorų mankštų projektu. 2026 metais vėl organizuosiu Birštono pusmaratonį, kuris turėtų pritraukti nemažai dalyvių iš visos Lietuvos. Ir toliau aktyviai dalyvausiu visuomeniniame gyvenime, renginiuose ir kitose veiklos, kad nuolat palaikyčiau artimą ryšį su bendruomene, verslo atstovais ir miesto svečiais.

